Mihawkin ja Zoron rakkaussaaga

Mihawkin ja Zoron rakkaudesta kertova saaga on yksi koskettavimmista ja kuuluisimmista Ne Pece -maailman tapahtumista. Se sijoittuu kaksi vuotta kestäneelle timeskip -ajanjaksolle, ja rakkaustarina jatkuu vielä tänäkin päivänä.
== Lupsakkaa treeniä ==
Mihawk lupasi treenata Zoroa kahden vuoden ajan, koska Luffy asetti oman treenisessionsa Rayleighin kanssa Olkihattupiraattien lystin seikkailun edelle. Mihawkin treenit olivat kaikkea muuta mihin Zoro oli tottunut. Zoro ymmärsikin nopeasti, ettei maailman parhaimmaksi miekkamieheksi nousta vain nostelemalla överisti painavia rakennuksia ja kuuntelemalla noloja raudan hengityksiä. Myös turhat illuusiotemput kuten Asura ja jo vitsiksi muodostuneet "yks haba" ja "kaks habaa" saivat jäädä. 
Mihawk opetti Zorolle, kuinka tärkeää on myös hupsutella ja ottaa lunkisti, ja itse asiassa tehdä kaikkea muuta kuin treenata. Heti ensimmäisenä Mihawk vei Zoron vaateostoksille, josta he hankkivat Zorolle extramukavan kaavun, johon on helppo nukahtaa. Heti kaupasta päästyään Zoro kävelikin jo unissaan. Lisäksi timeskipin merkiksi Zoro osti itselleen arpitatuoinnin vasempaan silmään, joka miellytti suuresti Mihawkia.
Heidän päivänsä kuluivat suurimmalta osin niityillä juoksennellen ja leikkien. Hyvin nopeasti molemmat huomasivatkin, kuinka yhteiselo oli tehnyt heistä hyvin läheisiä, lopulta jopa rakastavaisia. Jos Zoro sai treenin aikana pipin, pyyhki Mihawk auliisti kyyneleet Zoron silmiltä ja antoi suukon harmin lievittämiseksi. Kun he olivat korviaan myöten rakastuneet toisiinsa, he hankkivat myös pyllyjensä keskelle tatuoinnit. Niihin he kirjoittivat toistensa nimet sekä piirsivät sydämet. Mihawk ja Zoro hankkivat vielä erilliset kaavut ja viitat, joissa on pyllyille sopivat reiät, jotta kaikki kaduilla saisivat ihailla, kuinka läheisiä he ovat. 
thumb|220x220px
Lopulta miekkailun tilalle he keksivät järjestää pyllysotia, joissa molemmat ottavat omasta pakarastaan kiinni, ja läimivät niillä toisiansa kuin tyynysodassa. Jollain ilveellä he onnistuivat myös kehittämään kyvyn liidellä taivaalla, johon he pierujensa voimalla kykenivät kirjoittamaan muun muassa Mihawk <3 Zoro.
== Kaukosuhde ==
thumb|220x220pxValitettavasti Zorolla oli velvollisuus palata Olkihattupiraattien luokse, eikä voinut enää jatkaa suloista yhteiseloaan Mihawkin kanssa. Sydämet särkyneinä ja kyyneleet virraten he jättivät toisilleen hyvästit Zoron lipuessa pienellä venhollaan yhä kauemmas heidän rakkautensa tyyssijasta.
thumb|220x220px
Mihawk otti heidän eronsa Zoroa raskaammin. Siinä missä Zoro sai lohtua ja voimaa tovereistaan, jäi Mihawk yksin. Hän vietti ensimmäiset päivät eron jälkeen lähinnä itkien tyynyään vasten. Surua lisäsi kaikki valokuvat ja esineet hänen ympärillään, jotka muistuttivat heidän yhteiselostaan. Kun Zoron raudan tuoksuinen ominaishaju alkoi kadota Mihawkin vuodevaatteista, pystyi Mihawk aloittamaan taistelunsa surua vastaan.
Mihawk hoiti eroahdistustaan lähettämällä Zorolle kaikenlaisia lahjoja. Hän osti Zorolle ensitöikseen maailman parhaimman katanan, jotta Zoron ei tarvitsisi enää treenata niin paljon. Zoro oli lahjasta niin mielissään, että heitti empimättä edesmenneen lapsuuden ystävänsä Kuinan miekan laavaan. Mihawk lähetti Zorolle myös jatkuvasti ystävänpäiväsuklaata sydämen muotoisissa rasioissa. Näitä syödessä Zorolle alkoi hiljalleen kasvaa söpö vatsa, jota hän tykkäsi hieroa tyytyväisenä.
Lopulta Mihawk sai tietää, että Olkihattupiraateilla on nykyisin etanafooni, johon hän voi soitella rakkaudella makeutettuja puheluitaan Zorolle. Hän oli jo kuitenkin ehtinyt kyllästyä kaukosuhteeseen, ja ilmoittikin itse saapuvansa Uuteen maailmaan tavatakseen Zoron. Luonnollisesti Zoro vuodatti ilon kyyneleitä kuullessaan ilouutisen, ja hän jäi odottamaan rakkaintaan saapuvaksi.
== Zoron etsiminen ==
thumb|220x220px
Mihawk lähti saareltaan lapsellisen, kynttilöin koristellun arkkuveneensä sijaan pienellä laivalla, jossa oli sydämillä koristellut purjeet. Uudessa maailmassa hän kohtasi urheasti kaikki vaarat, kuten hirmumyrskyt ja lohikäärmeet. Löytääkseen Zoron, hän kävi ovelta ovelle näyttämässä kuvaa Zorosta ja kyseli, oliko kukaan nähnyt häntä.
Kesti hyvän aikaa ennen ensimmäisen johtolangan löytymistä. Igaram niminen näpistelijä kertoi muistavansa erään tyypin, ja tätä tyyppiä kuvailemalla Mihawk tiesi sen epäilyksettä olevan Zoro. Valitettavasti sen enempää Igaram ei tiennyt, ja vähäisistä johtolangoista rangaistakseen Mihawk lävisti Igaramin kiinni maahan mustalla miekallaan ja ratsasti kohti auringonlaskua.
thumb|220x220px
Myöhemmin Mihawk onnistui löytämään Zoron näköisen miehen poseeraamasta aurinkoa vasten. Valitettavasti kyseessä olikin vain biljardikerhon grillijuhliin matkalla oleva Erik, jolla oli sattumoisin uusi kampaus ja mukanaan erehdyttävästi kolmea katanaa muistuttavat kolme biljardikeppiä. Sydäntä raastavan erehdyksen päätteeksi Erikillä oli myös otsaa mennä sanomaan Mihawkille "Xamano".
thumb|220x220px
Suutuspäissään Mihawk hyökkäsi pienimmällä mahdollisella terällä Erikin kimppuun ja sivalsi tältä uuden kampauksen sileäksi. Trimmaustyön jälkeen Mihawk havahtui siihen, kuinka Erik muistutti nyt entistä enemmän rakasta Zoroaan. Lievittääkseen himojansa Zoroa kohtaan, päätti hän riisuutua yhdessä Erikin kanssa, puristella toistensa pakaroita ja viettää laatuaikaa yhden illan verran.
Aamulla Mihawkin seilatessa jatkamaan Zoron etsintää, jäi Erik tällä kertaa aidon seisokin kanssa poseeraamaan rannalle. Matkallaan Mihawk kohtasi Uutta maailmaa jo pitkään riepotelleen Jaguar D. Saulin haamun, joka kyseli merenkävijöiltä kaikkea turhaa ja virnuili ärsyttävästi. Onneksi Mihawk oli pakannut mukaansa Haamujengin varusteet siltä varalta, jos hän vaikka sattuisi kohtaamaan Äemipäkknys-saarella häiriköineen Peronan. Käyttäen protonisädettä ja haamuansaa, nappasi Mihawk vaivatta ärsyttävän jättiläisen.
thumb|220x220px
Ei kulunut aikaakaan, kun Mihawkin uroteko levisi kaikkien tietoisuuteen, kun Grand Line Times julkaisi Mihawkista etusivun jutun. Saavuttuaan seuraavalle saarelle, häntä odotti suuri joukko faneja, punainen matto sekä limusiinikyyti. Yleisön joukossa Mihawkin hämmästykseksi oli myös Zoron näköinen tyyppi. Jää kuitenkin arvoitukseksi, oliko kyseessä kuitenkaan Zoro.
Category:Saagat
Category:Tapahtumat